Komission asetus (EY) N:o 498/2003,
annettu 19 päivänä maaliskuuta 2003,
vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä annetun asetuksen (EY) N:o 1162/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1666/2000(2), ja erityisesti sen 13 artiklan 11 kohdan,
ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95(3), sellaisena kuin se on viimeksi muutettuna asetuksella (EY) N:o 411/2002(4), ja erityisesti sen 9 artiklan 2 kohdan ja 13 artiklan 15 kohdan,
sekä katsoo seuraavaa:
(1) Neuvottelut yhteisön ja Puolan välillä yhteisön tariffikiintiöinä annettavista tiettyjen maataloustuotteiden myönnytyksistä ja muiden maataloustuotteiden kaupan täydellisestä vapauttamisesta tehdyn kauppasopimuksen mukauttamisesta on hiljattain saatu päätökseen. Vilja-alalla yksi uusista myönnytyksistä on maltaan vientituen poistaminen.
(2) Tämän sopimuksen mukauttamiseksi ja jotta huhtikuun alusta vuonna 2003 sovellettavat vientiehdot olisivat etenkin vientitodistusten voimassaoloajan osalta selkeitä kaikille vilja-alan tuojille, mainitut vientituet olisi poistettava 1 päivästä huhtikuuta 2003.
(3) Puolan viranomaiset sitoutuvat varmistamaan, että Puolaan tuodaan ainoastaan sellaisia kauppasopimuksen soveltamisalaan kuuluvia yhteisötuotteita, joille ei myönnetä tukea. Tätä varten komission asetuksen (EY) N:o 1162/95(5), sellaisena kuin se on viimeksi muutettuna asetuksella (EY) N:o 2305/2002(6), 7 a artiklaa olisi sovellettava Puolaan suuntautuvaan maltaan vientiin.
(4) On todettu, että tukitasojen noustessa asetuksen (EY) N:o 1162/95 10 artiklan d kohdassa vahvistettu 15 euron vakuus tonnia kohti ei ole riittävä tae sille, etteikö todistuksia myöntäville viranomaisille palautettaisi lukuisa määrä viljan ja viljatuotteiden voimassaolevia vientitodistuksia. Koska tällaisista palautuksista voi aiheutua hallinnollista haittaa viennille, niitä olisi vältettävä korottamalla vakuuden määrää.
(5) Asetus (EY) N:o 1162/95 olisi sen vuoksi muutettava vastaavasti.
(6) Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan komission asetus (EY) N:o 1162/95 seuraavasti:
1) Korvataan 10 artiklan d kohdan ensimmäinen alakohta seuraavasti:"20 euroa tonnia kohti asetuksen (ETY) N:o 1766/92 1 artiklassa tarkoitettujen tuotteiden osalta, jos on kyse vientitodistuksista"
2) Korvataan liite IV tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Asetuksen 1 artiklan 2 kohtaa sovelletaan kuitenkin 1 päivästä huhtikuuta 2003.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä maaliskuuta 2003.